CELEX: 32020R1130
Language: el
Date: 2020-07-30 00:00:00
Title: Εκτελεστικός κανονισμός (ΕΕ)2020/1130 του Συμβουλίου της 30ής Ιουλίου 2020 για την εφαρμογή του άρθρου 21 παράγραφος 2 του κανονισμού (ΕΕ)2016/44σχετικά με περιοριστικά μέτρα λόγω της κατάστασης στη Λιβύη

31.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 247/14
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ)2020/1130 ΤΟΥ ΣΥΜΒΟΥΛΙΟΥ
         της 30ής Ιουλίου 2020
         για την εφαρμογή του άρθρου 21 παράγραφος 2 του κανονισμού (ΕΕ)2016/44σχετικά με περιοριστικά μέτρα λόγω της κατάστασης στη Λιβύη
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ. 204/2011 (1), και ιδίως το άρθρο 21 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Ιανουαρίου 2016, το Συμβούλιο εξέδωσε τον κανονισμό (ΕΕ) 2016/44.
                  
               
                     (2)
                  
                  
                     Σύμφωνα με το άρθρο 21 παράγραφος 6 του κανονισμού (ΕΕ) 2016/44, το Συμβούλιο επανεξέτασε τον κατάλογο των καταχωρισμένων προσώπων και οντοτήτων που περιέχεται στο παράρτημα III του εν λόγω κανονισμού.
                  
               
                     (3)
                  
                  
                     Το Συμβούλιο κατέληξε στο συμπέρασμα ότι τα περιοριστικά μέτρα κατά όλων των προσώπων και οντοτήτων που περιλαμβάνονται στον κατάλογο του παραρτήματος III του κανονισμού (ΕΕ) 2016/44 θα πρέπει να διατηρηθούν και ότι τα στοιχεία ταυτοποίησης ενός προσώπου θα πρέπει να επικαιροποιηθούν.
                  
               
                     (4)
                  
                  
                     Το παράρτημα III του κανονισμού (ΕΕ) 2016/44 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα III του κανονισμού (ΕΕ) 2016/44 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιουλίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 12 της 19.1.2016, σ. 1.
      
      
         
            ΠΑΡΑΡΤΗΜΑ
            Στο παράρτημα III τμήμα Α (Πρόσωπα) του κανονισμού (ΕΕ) 2016/44, η καταχώριση 18 αντικαθίσταται από το ακόλουθο κείμενο:
            
               
                           «18.
                        
                        
                           GHWELL, Khalifa
                           γνωστός και ως AL GHWEIL, Khalifa
                           AL-GHAWAIL, Khalifa
                           GHAWIL, Khalifa Mohamed
                        
                        
                           Ημερομηνία γέννησης: 1 Ιανουαρίου 1956 ή 1 Ιανουαρίου 1951
                           Τόπος γέννησης: Misurata, Λιβύη
                           Ιθαγένεια: Λιβύης
                           Αριθ. διαβατηρίου: Α005465 (Λιβύη), ημερομηνία έκδοσης 12 Απριλίου 2015, έληξε στις 11 Απριλίου 2017
                           και
                           J690P666 (Λιβύη), ημερομηνία έκδοσης 12 Ιουνίου 2016, ημερομηνία λήξης: 11 Ιουνίου 2024
                           Φύλο: άρρεν
                           Διεύθυνση: Οδός Qasr Ahmed, Misurata, Λιβύη
                        
                        
                           Ο Khalifa Ghwell ήταν ο λεγόμενος “πρωθυπουργός και υπουργός άμυνας” του μη αναγνωρισμένου διεθνώς Γενικού Εθνικού Κογκρέσου (ΓΕΚ) (γνωστού και ως “κυβέρνησης εθνικής σωτηρίας”) και, ως εκ τούτου, υπεύθυνος για τις δραστηριότητές του.
                           Στις 7 Ιουλίου 2015, ο Khalifa Ghwell εξέφρασε την υποστήριξή του προς το “Ακλόνητο Μέτωπο” (Alsomood), μια νέα στρατιωτική δύναμη 7 ταξιαρχιών που προσπαθεί να εμποδίσει τον σχηματισμό κυβέρνησης εθνικής ενότητας στην Τρίπολη, συμμετέχοντας στην τελετή υπογραφής για τη σύσταση της δύναμης με τον Πρόεδρο του ΓΕΚ Nuri Abu Sahmain.
                           Ως “πρωθυπουργός” του ΓΕΚ, ο Ghwell συνέβαλε καταλυτικά στην παρεμπόδιση του σχηματισμού της ΚΕΕ η οποία είχε συσταθεί δυνάμει της πολιτικής συμφωνίας για τη Λιβύη.
                           Στις 15 Ιανουαρίου 2016, υπό την ιδιότητά του ως “πρωθυπουργού και υπουργού Άμυνας” του ΓΕΚ, ο Ghwell διέταξε να κρατούνται τα μέλη της νέας ομάδας ασφαλείας, η οποία διορίσθηκε από τον πρωθυπουργό της κυβέρνησης εθνικής ενότητας, που εισέρχονται στην Τρίπολη.
                           Στις 31 Αυγούστου 2016, διέταξε τον “πρωθυπουργό” και τον “υπουργό Άμυνας” της “κυβέρνησης εθνικής σωτηρίας” να επιστρέψουν στην εργασία τους μετά από την απόρριψη της κυβέρνησης εθνικής ενότητας.
                        
                        
                           1.4.2016»